Zvláštne ustanovenia ÚAMK Brezno – Čierny Balog 2024

Podujatie ÚAMK Brezno – Čierny Balog 2024, ktoré sa bude konať v dňoch 5. – 7.7.2024 práve zverejnilo Zvláštne ustanovenia, ako aj spustilo prihlasovanie súťažiacich.

Slovenský šampionát pretekov automobilov do vrchu sa nám, po viacerých zahraničných podujatiach, postupne rozbieha aj na domácej pôde, čoho dôkazom je aj zverejnenie Zvláštnych ustanovení k podujatie ÚAMK Brezno – Čierny Balog 2024. Podľa nich sa bude konať desiate a jedenáste kolo seriálu slovenských majstrovstiev pretekov automobilov do vrchu. V rámci Čierneho Balogu však odštartujú aj iné šampionáty a to:

- Dynamax Medzinárodné Majstrovstvá Slovenskej republiky v pretekoch
 automobilov do vrchu
- Dynamax Majstrovstvá Slovenskej republiky v pretekoch automobilov do vrchu
- Majstrovstvá SR v pretekoch historických automobilov do vrchu
- Slovenský kopcový pohár
- Slovenská trofej v pretekoch historických automobilov do vrchu pravidelnosti
- Autoklub Majstrovstvá Českej republiky v pretekoch automobilov do vrchu
- Autoklub Majstrovstvá Českej republiky v pretekoch historických automobilov do
 vrchu
- Autoklub Česká Trofej v pretekoch automobilov do vrchu

Zároveň so zverejnením Zvláštnych ustanovení bolo spustené aj prihlasovanie súťažiacich na podujatie ÚAMK Brezno – Čierny Balog 2024, pričom prihlášku nájdete na [www.sams-asn.sk/prihlaska](http://www.sams-asn.sk/prihlaska). Samotné Zvláštne ustanovenia sú zverejnené na [www.sams-asn.sk](http://www.sams-asn.sk), ale aj na stránke organizátora [www.pretekydovrchu.sk](http://www.pretekydovrchu.sk), kde nájdete aj všetky najnovšie a aktuálne informácie.

Miro Majláth
tlačový tajomník
ÚAMK Brezno – Čierny Balog 2024